
545400 SIGHIŞOARA

Str. Muzeului nr. 7, Tel./Fax. 0265-771278

 H O T Ă R Â R E A    NR. 31

        din 28 februarie 2013
                                  privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2923/07.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţia cadastrală pentru evidenţierea construcţiei şi înscrierea într-o carte funciară nouă a imobilului situat în Cart. Hetiur nr. 237A, respectiv documentaţia cadastrală pentru repoziţionarea, rectificarea limitelor şi modificarea suprafeţelor, referitoare la imobilele situate în Municipiul Sighişoara, Cartier Târnava II, precum şi documentaţia cadastrală pentru prima înscriere în cartea funciară a terenului curţi construcţii, situat în Municipiul Sighişoara, str. Crizantemelor nr. 7;
Având în vedere documentaţia cadastrală pentru modificarea suprafeţei terenului situat în Municipiul Sighişoara, str. Tâmplarilor nr. 28, respectiv documentaţia cadastrală pentru dezlipirea unui teren în 2 (două) loturi, cu referire la imobilul situat în Municipiul Sighişoara, str. George Coşbuc f. nr., precum şi documentaţia cadastrală pentru modificarea suprafeţei terenului situat în Municipiul Sighişoara, str. Andrei Şaguna nr. 8;

Văzând şi prevederile Legii nr. 7/1996, Legea Cadastrului şi Publicităţii Imobiliare, republicată;

Ţinând cont de prevederile art. 876 - 880 din Legea nr. 287/2009 privind Codul civil, republicat;

Luând în considerare prevederile Ordinului nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară, cu  modificările şi completările ulterioare;
Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr.2922/07.02. 2013, prin care, se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „c” şi (9), art . 45 (3) şi a art.115 (1) lit. ,,b” din Legea nr. 215/2001, legea administraţiei publice locale, republicată, cu modificările  şi completările ulterioare;

H O T Ă R Ă Ş T E:

Art.1. Se însuşeşte documentaţia cadastrală pentru evidenţierea construcţiei şi înscrierea într-o carte funciară nouă a imobilului situat în Municipiul Sighişoara, Cart. Hetiur nr. 237 A, înscris în C.F. nr. 1741, sub nr. top. 832, anexa nr. 1 la prezenta hotărâre.

Art.2. Se însuşeşte documentaţia cadastrală pentru repoziţionarea, rectificarea limitelor şi modificarea suprafeţelor, după caz, cu referire la 3 (trei) imobile situate în Municipiul Sighişoara, Cartier Târnava II, anexa nr. 2 la prezenta hotărâre, imobile înscrise în următoarele cărţi funciare: 

1. C.F. nr. 54765 (nr. C.F. vechi 10723), sub nr. top. 3452/3/4/2/6, nr. cad. 572/4/2/6, imobil teren aflat în proprietatea Statului Român – Municipiul Sighişoara;

2. C.F. nr. 10798, sub nr. top. 3452/3/4/2/5, nr. cad.  572/4/2/5, imobil teren aflat în proprietatea S.C. Consig S.A.;
3. C.F. nr. 10794, sub nr. top. 3452/3/4/2/1, nr. cad. 572/4/2/1, imobil teren aflat în proprietatea S.C. Consig S.A.

Art.3.  (1) Se aprobă modificarea suprafeţei imobilului teren menţionat la art. 2, punctul 1 din prezenta hotărâre, înscris în C.F. nr.  54765 (nr. C.F. vechi 10723), sub nr. top. 3452/3/4/2/6, nr. cad. 572/4/2/6, de la suprafaţa de 19.618,00 mp. la suprafaţa reală de 13.190,00 mp., rezultată în urma măsurătorilor.

(2) Se aprobă modificarea suprafeţei  imobilului teren menţionat la art. 2, punctul 3 din prezenta hotărâre, înscris în C.F. nr. 10794, sub nr. top. 3452/3/4/2/1, nr. cad. 572/4/2/1, de la suprafaţa de 760,05 mp. la suprafaţa reală de 695,00 mp., rezultată în urma măsurătorilor.

Art.4. Se însuşeşte documentaţia cadastrală pentru înscrierea în cartea funciară a imobilului – centrală termică, situat în Municipiul Sighişoara, str. Crizantemelor nr. 7, anexa nr. 3 la prezenta hotărâre, prin care se propune:

1. dezlipirea terenului înscris în C.F. nr. 53584 (nr. C.F. vechi 9256 A+22) sub nr. top. 3495/4, cu suprafaţa de 16240 mp. astfel: un lot de teren cu nr. top. nou 3495/4/1, în suprafaţă de 212 mp., iar restul de teren va constitui un alt lot de teren în suprafaţă de 16028 mp. cu nr. top. nou 3495/4/2;

2. alipirea imobilului teren nou format în suprafaţă de 212 mp. cu terenul  înscris în C.F. nr. 53337 (nr. C.F. vechi 9256 (A+30), sub nr. top 3495/12, în suprafaţă de 490 mp.

3. pe imobilul nou format în suprafaţă de 702 mp. cu nr .top. 3495/12 şi 3495/4/1, care se va înscrie într-o carte funciară nouă se va evidenţia construcţia - C1 - centrală termică.

Art.5. Se însuşeşte documentaţia cadastrală pentru modificarea suprafeţei terenului şi actualizarea datelor imobilului situat în Municipiul Sighişoara, str. Tâmplarilor nr. 28, înscris în C.F. nr. 4588, sub nr. top. 115,  nr. cad. 1253, respectiv C.F. ind. 4588/I, sub nr. top. 115/I şi C.F. ind. 4588/II, sub nr. top. 115/II, anexa nr. 4 la prezenta hotărâre.

Art. 6. Se aprobă modificarea suprafeţei terenului menţionat la art. 5, de la suprafaţa de 370 mp. la suprafaţa reală de 394 mp., rezultată în urma măsurătorilor.

Art.7. Se însuşeşte documentaţia cadastrală pentru dezlipirea unui teren în 2 (două) loturi, cu referire la imobilul situat în Municipiul Sighişoara, str. George Coşbuc f. nr., înscris în C.F. nr. 54809 ( nr. C.F. vechi 481/a +7 ), sub nr. top. 896/1/a/3, anexa nr. 5 la prezenta hotărâre.

Art.8. Se însuşeşte documentaţia cadastrală pentru modificarea suprafeţei terenului situat în Municipiul Sighişoara, str. Andrei Şaguna nr. 8, înscris în C.F. nr. 5387, sub nr. top. 3164/1, 3166/1/1/2/4, 3166/2/1/2/1, 3163/3/1, 3165, anexa nr. 6 la prezenta hotărâre.

Art.9. Se  aprobă modificarea suprafeţei imobilului teren menţionat  la art. 8, de la suprafaţa de 1061 mp. la suprafaţa reală de 946 mp., rezultată în urma măsurătorilor.
Art.10. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului prin d-l ing. Maşca Petru, Director executiv adjunct şi Arhitectul Şef din cadrul Municipiului Sighişoara.

Art.11. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunosţinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

6 ex. Direcţia administrarea patrimoniului ;

1 ex. Arhitect şef 
13 ex. AF/FM

